Όπως αναφέρεται στην αιτιολογική έκθεση, µε το παρόν, µεταξύ άλλων, «προτείνεται ένα ειδικό καθεστώς για την εναλλακτική δυνατότητα επισπεύσεως της πολεοδοµήσεως και µετεγκαταστάσεως οικισµών χάριν εκτελέσεως υδροηλεκτρικών έργων εθνικής σηµασίας» και καταργείται ρητά µέρος της παραγράφου 1 του άρθρου 28 του ν. 3937/2011. Ως δικαιολογητικός λόγος της ρύθµισης αναφέρεται η 2346/2022 απόφαση του Συµβουλίου της Επικρατείας (Τµ. Δ΄), που ακύρωσε την παράλειψη της Διοίκησης να εκδώσει τις αναγκαίες πράξεις για την κίνηση και ολοκλήρωση της διαδικασίας απαλλοτρίωσης και µετεγκατάστασης του οικισµού Ακρινής Νοµού Κοζάνης, και ανέπεµψε την υπόθεση στη Διοίκηση, προκειµένου να προβεί στις οφειλόµενες νόµιµες ενέργειες.
Στην ανωτέρω απόφαση µνηµονεύεται η αιτιολογική έκθεση του ν. 3937/2011 και του άρθρου 147 του ν. 4495/2017, που τροποποίησε την επίµαχη ρύθµιση, προς επίσπευση της διαδικασίας µετεγκατάστασης των οικισµών και κήρυξης της σχετικής αναγκαστικής απαλλοτρίωσης, και γίνεται αναφορά στο σύνολο των κοινοβουλευτικών συζητήσεων επί των ανωτέρω διατάξεων. Το Δικαστήριο έκρινε, µεταξύ άλλων, τα εξής: «ο νοµοθέτης, εκτιµώντας τις συντρέχουσες συνθήκες κατά τον χρόνο ψηφίσεως των οικείων διατάξεων, προέβλεψε ως υποχρεωτική τη µετεγκατάσταση του οικισµού της Ακρινής και, συνακόλουθα, την έκδοση όλων των αναγκαίων, κανονιστικών και ατοµικών πράξεων, για την υλοποίηση της αναγκαστικής απαλλοτρίωσης και µεταφοράς του οικισµού σε άλλη θέση. Τούτο προκύπτει από το λεκτικό των διατάξεων, από την πρόβλεψη συγκεκριµένης προθεσµίας για την ολοκλήρωση των σχετικών διαδικασιών "σε χρόνο που δεν θα υπερβαίνει τα δέκα (10) έτη", αλλά και για την υποβολή του σχεδίου µετεγκατάστασης από την Δ.Ε.Η. Α.Ε. ("µέχρι την 30η Απριλίου 2018", φράση η οποία αντικατέστησε την αρχική διατύπωση περί υποβολής του σχεδίου "το συντοµότερο δυνατόν", η οποία, πάντως, είχε επίσης επιτακτικό χαρακτήρα) και από την ιδιαίτερη αναφορά στον νόµο στον "επείγοντα χαρακτήρα" της µετεγκατάστασης.
 Περαιτέρω, η βούληση του νοµοθέτη (…) προκύπτει και από την όλη οικονοµία των διατάξεων και τον εξυπηρετούµενο µε αυτές σκοπό δηµοσίου συµφέροντος, ο οποίος, όπως αναφέρεται στην αιτιολογική έκθεση, ανάγεται στην προστασία της ζωής και της υγείας των κατοίκων της περιοχής, αλλά και στη διασφάλιση της οικονοµικής και κοινωνικής βιωσιµότητας του πληθυσµού, συνδέεται, δηλαδή, µε την προαγωγή συνταγµατικώς προστατευοµένων εννόµων αγαθών. Η υποβάθµιση, άλλωστε, του περιβάλλοντος και της ποιότητας ζωής των κατοίκων της περιοχής και η πρόκληση προβληµάτων στην άσκηση των βιοποριστικών τους δραστηριοτήτων διαπιστώνονται από τον ίδιο τον νοµοθέτη, ο οποίος έκρινε αναγκαία τη θέσπιση της σχετικής ρυθµίσεως (…)» (σκέψη 10). 
Οι θέσεις του Δημοσίου και της ΔΕΗ
Περαιτέρω, στην ίδια απόφαση γίνεται µνεία των απόψεων τόσο του καθ’ ου Ελληνικού Δηµοσίου όσο και της παρεµβαίνουσας Δ.Ε.Η. Α.Ε., που πρόβαλαν τα ακόλουθα: «(…) ήδη από το έτος 2019, µε την κύρωση του Εθνικού Σχεδίου για την Ενέργεια και το Κλίµα (ΕΣΕΚ) [απόφαση Κυβερνητικού Συµβουλίου Οικονοµικής Πολιτικής υπ’ αριθµ. 4/2019, Φ.Ε.Κ. Β΄ 4893], µετεβλήθησαν οι συνθήκες, υπό τις οποίες θεσπίσθηκαν οι διατάξεις του άρθρου 28 του ν. 3937/2011, µε αποτέλεσµα να µην συντρέχουν πλέον οι προϋποθέσεις για την απαλλοτρίωση και µετεγκατάσταση του οικισµού της Ακρινής. (…) στο πλαίσιο του ως άνω εγκριθέντος σχεδιασµού για την ενεργειακή πολιτική της χώρας, προβλέφθηκε η πρόωρη παύση λειτουργίας, έως το έτος 2023, των λιγνιτικών µονάδων ηλεκτροπαραγωγής, µεταξύ των οποίων και ο Ατµοηλεκτρικός Σταθµός (ΑΗΣ) Αγίου Δηµητρίου, ο οποίος τροφοδοτείται µε λιγνίτη από το Ορυχείο Νοτίου Πεδίου, όπου βρίσκεται και ο οικισµός της Ακρινής». 
Η ΔΕΗ 
Η Δ.Ε.Η. Α.Ε. πρόβαλε, µεταξύ άλλων, ότι "στο ανωτέρω πλαίσιο της απολιγνιτοποίησης, οι εκσκαφές του πλησιέστερου Ορυχείου Νοτίου Πεδίου στον Οικισµό δεν προβλέπεται να αναπτυχθούν πέραν του σηµερινού και τελικού ορίου τους (…) Ακόµη στην περιοχή έχουν προγραµµατισθεί και κατασκευάζονται Φωτοβολταϊκά Πάρκα (…) Συνεπώς, το πλαίσιο µέσα στο οποίο νοµοθετήθηκε το άρθρο 28 του ν. 3937/11, έχει ήδη µεταβληθεί και στην περιοχή του Λιγνιτικού Κέντρου Δυτικής Μακεδονίας, η Πολιτεία δροµολογεί την αλλαγή χρήσης των εκτάσεων προς την κατεύθυνση της αειφορίας και της πράσινης ανάπτυξης (…)". 
Το Δημόσιο
Το Δηµόσιο πρόβαλε ότι "οι επίµαχες ρυθµίσεις του άρθρου 28 του ν. 3937/2011 (…) έχουν σιωπηρώς καταργηθεί µε τις διατάξεις του ν. 4872/2021 (…), στο πλαίσιο δε αυτό "(…) έχει ήδη προταθεί αντί της µετεγκατάστασης του οικισµού µια συνολική εναλλακτική πρόταση που θα εξασφαλίσει ετήσια οφέλη για τους κατοίκους της Ακρινής και υλοποίηση δράσεων και ενεργειών που θα συµβάλουν στη βελτίωση της ποιότητας ζωής τους"» (σκέψη 12). Από τους ανωτέρω ισχυρισµούς ορισµένοι απορρίφθηκαν ως αβάσιµοι και άλλοι κρίθηκαν ως αλυσιτελώς προβαλλόµενοι.
Πότε ασκείται αίτηση παραλείψεως 
Επισηµαίνεται ότι, σύµφωνα µε πάγια νοµολογία, στην οποία παραπέµπει και η εν λόγω απόφαση, «είναι δυνατόν να ασκηθεί αίτηση ακυρώσεως κατά παραλείψεως διοικητικής αρχής να προβεί σε οφειλόµενη νόµιµη ενέργεια ή κατά ρητής αρνήσεως αυτής να προβεί στην ενέργεια αυτή, εφ’ όσον ο νόµος ή υπερκείµενος κανόνας δικαίου της επιβάλλει την υποχρέωση να ρυθµίσει συγκεκριµένο ζήτηµα µε την έκδοση εκτελεστής διοικητικής πράξης.
Ειδικώς δε στην περίπτωση, κατά την οποία ο νόµος παρέχει την εξουσία στη διοικητική αρχή να ρυθµίζει ζήτηµα µε κανονιστική πράξη, τέτοια παράλειψη ή άρνηση δεν στοιχειοθετείται, κατ’ αρχήν, διότι η εκτίµηση της σκοπιµότητας για την έκδοση ή µη κανονιστικής πράξης και για τον χρόνο έκδοσής της ανήκει στην ανέλεγκτη από τον ακυρωτικό δικαστή κρίση της διοικητικής αρχής. Κατ’ εξαίρεση, στοιχειοθετείται παράλειψη οφειλόµενης νόµιµης ενέργειας είτε α) όταν η νοµοθετική εξουσιοδότηση επιβάλλει στη Διοίκηση την υποχρέωση να εκδώσει κανονιστική πράξη, εφ’ όσον συντρέχουν ορισµένες αντικειµενικές προϋποθέσεις ή εφ’ όσον τάσσεται ορισµένη προθεσµία είτε β) όταν η υποχρέωση της Διοίκησης να προβεί σε κανονιστική ρύθµιση προκύπτει ευθέως από το Σύνταγµα (βλ. ΣτΕ 211/2006, 4917/2012, 4003/2014 Ολοµ., 2040/2017, 1268/2019 κ.ά.). Ειδικότερη περίπτωση της υπό στοιχείο α) εξαίρεσης αποτελεί η µη έκδοση της κανονιστικής απόφασης, όταν αυτή οδηγεί ουσιαστικά στη µαταίωση της σαφώς εκπεφρασµένης στον νόµο βούλησης του νοµοθέτη να ρυθµίσει ένα συγκεκριµένο ζήτηµα, η ρύθµιση του οποίου µόνο µε την έκδοση της εν λόγω κανονιστικής πράξης µπορεί να ολοκληρωθεί. Στην περίπτωση αυτή η άσκηση της αρµοδιότητας προς κανονιστική ρύθµιση καθίσταται δέσµια, η παράλειψη δε της Διοίκησης να ασκήσει την κανονιστική αυτή αρµοδιότητα είναι µη νόµιµη (βλ. ΣτΕ 303/2017 επταµ., πρβλ. ΣτΕ 1131/2020)» (σκέψη 8).
Στην αιτιολογική έκθεση επί του άρθρου 162 του παρόντος νοµοσχεδίου, ως λόγος µερικής κατάργησης της διάταξης της παραγράφου 1 του άρθρου 28 του ν. 3937/2011, αναφέρεται ότι «το Δηµόσιο κρίνει ότι δεν συντρέχουν πλέον οι δικαιολογητικοί λόγοι δηµοσίου συµφέροντος που επέβαλαν τη ρύθµιση». Το νέο πλαίσιο, που φέρεται προς συζήτηση και ψήφιση, περιλαµβάνει, µεταξύ άλλων, τις εξής ρυθµίσεις: «1. Μετεγκατάσταση ή µεταφορά οικισµού σε νέα θέση λόγω εκτελέσεως έργων µεγάλων υδροηλεκτρικών σταθµών ισχύος άνω των εκατόν (100) MW, που χαρακτηρίζονται ως εθνικής σηµασίας, κατά τη διαδικασία της παρ. 1 του άρθρου 7Α του Κώδικα Αναγκαστικών Απαλλοτριώσεων Ακινήτων (ν. 2882/2001, Α΄ 17) µπορεί να γίνει σε δηµόσια ή ιδιωτική έκταση ή έκταση Οργανισµού Τοπικής Αυτοδιοίκησης ή του οικείου φορέα παραγωγής ηλεκτρικής ενέργειας. Για τη χωροθέτηση της νέας θέσεως εκδίδεται προέγκριση µε απόφαση του αρµοδίου οργάνου του Υπουργείου Περιβάλλοντος και Ενέργειας, κατόπιν γνωµοδότησης του Κεντρικού Συµβουλίου Πολεοδοµικών Θεµάτων και Αµφισβητήσεων, µετά από εισήγηση του Γενικού Γραµµατέα Χωρικού Σχεδιασµού και Αστικού Περιβάλλοντος. Η απόκτηση των απαιτούµενων εκτάσεων για τη µεταφορά ή µετεγκατάσταση οικισµού διενεργείται από το Υπουργείο Περιβάλλοντος και Ενέργειας ή τον οικείο φορέα παραγωγής ηλεκτρικής ενέργειας, αν υφίσταται σχετική προγραµµατική σύµβαση, είτε µε αναγκαστική απαλλοτρίωση είτε µε απευθείας απόκτηση είτε µε παραχώρηση και διάθεση αυτών. (…). 5. Με απόφαση του Υπουργού Περιβάλλοντος και Ενέργειας, κατόπιν εισήγησης της Διεύθυνσης Ανανεώσιµων Πηγών Ενέργειας, καθορίζονται οι λεπτοµέρειες για τη διαδικασία µετεγκατάστασης και τον ακριβή προσδιορισµό των δικαιούχων. 6. Στις περιπτώσεις που η απαλλοτρίωση πραγµατοποιείται υπέρ του οικείου φορέα παραγωγής ηλεκτρικής ενέργειας, οι βασικές υποδοµές και οι υποδοµές κοινής ωφελείας υλοποιούνται, στη νέα θέση µετεγκατάστασης, µε πόρους του ιδίου. 7. Για τις τροποποιήσεις Γενικών Πολεοδοµικών Σχεδίων ή Σχεδίων Χωρικής και Οικιστικής Οργάνωσης Ανοικτών Πόλεων για τις ανάγκες έργων υδροηλεκτρικών σταθµών γενικότερης σηµασίας για την οικονοµία της χώρας εφαρµόζεται η διαδικασία σηµειακής τροποποίησης των άρθρων 4 και 5 αντιστοίχως του ν. 2508/1997 (Α΄ 124)».
Σύµφωνα µε τη νοµολογία του Συµβουλίου της Επικρατείας, «από το συνδυασµό των άρθρων 95 παρ. 5 του Συντάγµατος όπως η διάταξη αυτή αναθεωρήθηκε µε το από 6-4-2001 Ψήφισµα της Ζ΄ Αναθεωρητικής Βουλής, 50 παρ. 4 και 5 του π.δ/τος 18/1989 (Α΄ 8) και 3 παρ. 1 του εκδοθέντος σε εκτέλεση της ανωτέρω συνταγµατικής διατάξεως ν. 3068/2002 (Α΄ 274), συνάγεται ότι η Διοίκηση, συµµορφούµενη προς ακυρωτική απόφαση του Συµβουλίου της Επικρατείας, υποχρεούται όχι µόνον να θεωρήσει ανίσχυρη και µη υφιστάµενη στο νοµικό κόσµο την νοµοθετική πράξη που κρίθηκε αντίθετη προς συνταγµατικές διατάξεις ή τη διοικητική πράξη που ακυρώθηκε, αλλά και να προβεί σε θετικές ενέργειες για την αναµόρφωση της νοµικής καταστάσεως που προέκυψε αµέσως ή εµµέσως από τις πράξεις αυτές, ανακαλώντας ή τροποποιώντας τις σχετικές στο µεταξύ εκδοθείσες πράξεις ή εκδίδοντας άλλες µε αναδροµική ισχύ, για να αποκαταστήσει τα πράγµατα στη θέση στην οποία θα βρίσκονταν, αν από την αρχή δεν είχε ισχύσει η κριθείσα αντίθετη προς το Σύνταγµα νοµοθετική πράξη ή η ακυρωθείσα διοικητική πράξη. Το ειδικότερο, εξ άλλου, περιεχόµενο και η έκταση των υποχρεώσεων της Διοικήσεως προσδιορίζονται από το αντικείµενο της ακυρώσεως, το οποίο, µεταξύ άλλων, καθορίζεται από το είδος και τη φύση της ακυρωθείσης πράξεως, καθώς και από την κρίση ή τις κρίσεις πάνω στα ζητήµατα τα οποία εξέτασε και για τα οποία αποφάνθηκε το δικαστήριο στο αιτιολογικό της αποφάσεώς του (ΣτΕ 2854/1985 Ολ., 3761/2013, 4775/2012, 791/2011, 1512/2009, 125, 1986/2000, 5907/1995, 2310/1994). Εξάλλου, από τις ίδιες ως άνω διατάξεις σε συνδυασµό προς τις διατάξεις των άρθρων 20 παρ. 1 του Συντάγµατος και 6 παρ. 1 της Ευρωπαϊκής Σύµβασης για την προστασία των δικαιωµάτων του ανθρώπου και των θεµελιωδών ελευθεριών (Ε.Σ.Δ.Α.), η οποία κυρώθηκε µε το άρθρο πρώτο του ν.δ/τος 53/1974 (Α΄ 256), συνάγεται ότι η Διοίκηση υποχρεώνεται να συµµορφώνεται απροφασίστως, και προς τις δεσµευτικές αποφάσεις των δικαστικών οργάνων που ο ειδικός νόµος, προς εκπλήρωση της συνταγµατικής επιταγής, κατέστησε αρµόδια, µε τον τρόπο που εκείνα κρίνουν, βάσει της δικαστικής αποφάσεως, ως προσήκοντα. Ως εκ τούτου, ο κοινός νοµοθέτης δεν µπορεί, εφόσον τα αρµόδια δικαστικά όργανα έχουν ήδη υποδείξει στην Διοίκηση τις ενέργειες στις οποίες πρέπει να προβεί σε συµµόρφωση προς ακυρωτική απόφαση του Συµβουλίου της Επικρατείας, να καθιστά, µε ειδικές διατάξεις, ανενεργή την εκκρεµή διαδικασία συµµορφώσεως, καταστρατηγώντας την υποχρέωση συµµορφώσεως προς τις δικαστικές αποφάσεις, η οποία αποτελεί ειδικότερη πτυχή του δικαιώµατος αποτελεσµατικής δικαστικής προστασίας και δίκαιης δίκης» (ΣτΕ Ολ 1125-1128/2016). Συναφώς, έχει κριθεί και ότι «οι νεότερες διατάξεις (…) δεν αντίκεινται στην απορρέουσα από το άρθρο 95 παρ. 5 του Συντάγµατος υποχρέωση συµµόρφωσης της Διοίκησης προς τις ακυρωτικές αποφάσεις του Συµβουλίου της Επικρατείας, ούτε και στις διατάξεις των άρθρων 4 παρ. 1, 20 παρ. 1 και 26 του Συντάγµατος, διότι αφενός εντάσσονται στο πλαίσιο της συνολικής τροποποίησης του συστήµατος (…) και αφετέρου δεν προκύπτει ότι εισήχθησαν για να καταστήσουν ανενεργή την υποχρέωση συµµόρφωσης της Διοίκησης προς τις ανωτέρω ακυρωτικές αποφάσεις της Ολοµελείας του Συµβουλίου της Επικρατείας, καταστρατηγώντας τις σχετικές συνταγµατικές διατάξεις, αλλά αντιθέτως για να ρυθµίσουν συνολικώς τα ζητήµατα που ανέκυψαν µετά τη δηµοσίευση των ανωτέρω αποφάσεων (πρβλ. ΣτΕ 1125-1128/2016 Ολοµ.). Από την υποχρέωση, εξ άλλου, συµµόρφωσης στις ακυρωτικές αποφάσεις του Συµβουλίου της Επικρατείας δεν κωλύεται η νοµοθετική εξουσία να προβαίνει εφεξής, µε γενικές διατάξεις, σε νέες ρυθµίσεις που µεταβάλλουν το ισχύον νοµοθετικό καθεστώς (ΣτΕ 2617/2015)» (ΣτΕ Ολ 813/2019 - υπόθεση για το νοµοθετικό πλαίσιο των Δηλώσεων Περιουσιακής Κατάστασης και των Δηλώσεων Οικονοµικών Συµφερόντων).
Εξ άλλου, δεδοµένου, αφενός µεν, ότι η ΣτΕ 2346/2022 διαπίστωσε την επί µακρό χρονικό διάστηµα αδράνεια της Διοίκησης να εκδώσει τις αναγκαίες πράξεις για την κίνηση και ολοκλήρωση της διαδικασίας απαλλοτρίωσης και µετεγκατάστασης του εν θέµατι οικισµού, αφετέρου δε ότι οι ισχυρισµοί του Δηµοσίου κρίθηκαν είτε απορριπτέοι είτε αλυσιτελώς προβαλλόµενοι, θα µπορούσε, ενδεχοµένως, να προκληθεί προβληµατισµός, ως προς το αν διαµορφώθηκε πεποίθηση των διοικουµένων σχετικά µε την κήρυξη και συντέλεση ή µη των εν θέµατι απαλλοτριώσεων, υπό την έννοια της προστατευόµενης (δικαιολογηµένης) εµπιστοσύνης. Περαιτέρω προβληµατισµός θα µπορούσε να προκληθεί ως προς το αν η εν λόγω καθυστέρηση ήταν δικαιολογηµένη ή υπερέβη τον εύλογο χρόνο, λαµβανοµένων υπ’ όψη των ιδιαιτέρων συνθηκών της συγκεκριµένης περίπτωσης, ήτοι, µεταξύ άλλων, στάθµιση περισσότερων εννόµων αγαθών, µε κριτήριο την προσφορότητα, αναγκαιότητα και αναλογικότητα της λήψης των προτεινόµενων µέτρων, χάριν του δηµοσίου συµφέροντος. Σύµφωνα µε την αιτιολογική έκθεση επί του παρόντος άρθρου, το φερόµενο προς συζήτηση και ψήφιση ρυθµιστικό πλαίσιο εξυπηρετεί το δηµόσιο συµφέρον εξίσου αποτελεσµατικά µε το µέχρι σήµερα ισχύον νοµοθετικό καθεστώς.
Τέλος, παρατηρείται ότι στην παράγραφο 3 του παρόντος άρθρου γίνεται αναφορά στην αναγκαστική απαλλοτρίωση που κηρύσσεται «για τους σκοπούς της παρ. 3». Η εν λόγω παραποµπή οφείλεται σε παραδροµή, είναι εσφαλµένη, και πρέπει να διορθωθεί.
